路易斯·布紐爾

路易斯·布紐爾係一個西班牙、墨西哥電影導演、編劇、演員、電影剪接師、作家、作曲家、詩人、製片人、攝影師、導演。

生平
布紐爾1900年喺一個西班牙地主家庭出世。雖受教會薰陶，但自小反叛，曾因玩遊戲而食咗沾有螞蟻嘅三文治，又打賭要吞下棄掉嘅煙頭。呢啲童年往事喺佢之後創作中經常出現。細細個時更已矢志要從宗教枷鎖中釋放自我。佢一生嘅轉折，就是喺大學結識咗日後成為超現實主義藝術大師嘅達利同著名詩人羅卡。讀生物科學嘅布紐爾，真正對電影產生興趣係喺巴黎睇咗電影大師費茲‧朗嘅《命運》。

喺巴黎做咗幾部電影嘅副導演後，布紐爾同達利開拍第一部短片《一條安杜魯狗》，片中嘅意識同影像震驚觀眾，令佢留名影史。之後，佢嘅第一部長片《黃金年代》因對教會同中產階級作出無情嘅批判而被禁。佢曾到美國美高梅觀摩學習。西班牙內戰，佢流亡到墨西哥開展佢第二個電影期，拍咗二十部墨西哥電影，唔少是低成本製作。

1961年布紐爾返西班牙拍成《華麗迪安娜》，因被指意識褻瀆神靈，喺西班牙被禁映；而佢最後十年的電影生涯，亦係佢登峰造極時期，拍出多部展示無比才華嘅傑作。布紐爾1981年獲威尼斯影展頒發金獅獎，表揚佢嘅終身成就，1983年病逝。

作品
短片
1929 一條安德魯狗 (Un Chien Andalou)
1930 Menjant Garotes
1933 無糧之地 (Las Hurdes: Tierra Sin Pan)
1940 El Vaticano de Pio XII
1965 沙漠的西蒙 (Simón del Desierto)

長片
1930 黄金年代 (L'Âge d'Or)
1947 Gran Casino
1949 El gran calava
1950 被遺忘的人 (Los olvidados)
1951 蘇珊娜 (Susana)
1951 La hija del engaño
1952 墨西哥巴士奇遇 (Subida al cielo)
1952 Una mujer sin amor
1953 暴徒 (El bruto)
1953 奇異的激情 (Él)
1954 街車幻象之旅 (La ilusión viaja en tranvìa)
1954 咆哮山莊 (Abismos de pasión)
1954 魯濱孫飄流記 (Robinson Crusoe)
1954 El río y la muerte
1955 犯罪生涯 (Ensayo de un crimen)
1956 Cela s'appelle l'aurore
1956 魂斷花園中 (La mort en ce jardin)
1959 拿撒連 (Nazarin)
1959 La fièvre monte à El Pao
1960 La joven
1961 華麗迪安娜 (Viridiana)
1962 滅絕天使 (El ángel exterminador)
1964 女僕日記 (Le journal d'une femme de chambre)
1967 青樓紅杏 (Belle de jour)
1969 銀河 (La Voie lactée)
1970 紅顏孽債 (Tristana)
1972 中產階級拘謹的魅力/ 中產階級的審慎魅力(Le charme discret de la bourgeoisie)
1974 自由的幻影 (Le fantôme de la liberté)
1977 模糊情慾對象/ 幻得幻失 (Cet obscur objet du désir)

攷

拎
Play It Again 網頁 布紐爾作品香港中文譯名

西班牙人
導演
電影導演